New York

New York City on kaupunki Yhdysvalloissa. New Yorkin metropoli (kutsutaan myös nimillä New York City tai Iso Omena) sijaitsee Yhdysvaltain koillisrannikolla Hudson-joen suulla. Kaupunki on rakennettu pääosin kolmelle saarelle, jotka ovat Manhattan, Staten Island ja läntinen Long Island. New Yorkin metropolissa on 18,7 miljoonaa asukasta. Vuonna 2007 sen väkiluku oli 5. korkein maailmassa Tokion, São Paulon, Mexico Cityn ja Seoulin jälkeen. 1,6 miljoonaa ihmistä asuu Manhattanilla.

New York on merkittävä median, kulttuurin, ruoan, muodin, taiteen, tutkimuksen, rahoituksen ja kaupan keskus. Kaupungissa on myös yksi maailman suurimmista ja kuuluisimmista pilvenpiirtäjistä, Empire State Building. Aikaeroa Suomesta New Yorkiin on -7 tuntia.

Matkailuneuvonta

 * New York -  Matkaopas

Lentokoneella
Finnairilla on päivittäinen suora lento Helsingistä New Yorkin JFK-lentoasemalle.

New Yorkin alueella on 3 suurta lentoasemaa ja useita pienempiä. John F. Kennedy ja Newark Liberty ovat suuria kansainvälisiä lentoasemia, kun taas La Guardia -lentoasemalta lennetään USA:n sisäisiä lentoja. New Yorkin ja New Jerseyn satamahallinto johtaa kaikkia kolme lentoasemaa ja turvatoimet ovat tiukat.

On viisasta varata vähintään 90 minuuttia matkoihin Manhattanin ja lentoasemien välillä käytettäessä joukkoliikennettä tai taksia. Ruuhkaliikenne New Yorkissa on surullisenkuuluisaa, erityisesti tukkoisella Van Wyck Expresswayllä Kennedyn lentoasemalle. Hissien puute metroasemilla tekee matkatavaroiden raahaamisen vaikeaksi. Vain oikeita takseja tulee käyttää. "Pimeissä takseissa" riski joutua huijatuksi on suuri. Taksi on kätevin kuluväline lentokentille matkustamiseen, etenkin jos lento lähtee yöllä tai aikaisin aamusta. Toisaalta myös metro liikennöi 24h vuorokaudessa. Myös bussiaikatauluista voi löytyä sopivia vuoroja lentokentälle.

Yhteydet lentoasemien välillä ovat huonot. Taksi on paras vaihtoehto vaihdettaessa lentoasemaa New Yorkissa - etenkin jos aikaa ei ole paljon.

John F. Kennedy (JFK)
John F. Kennedyn kansainvälinen lentokenttä on Queensin itäpuolella, 23 km kaakkoon Manhattanilta. Monet kansainväliset lentoyhtiöt lentävät JFK:een, ja se on merkittävä Delta Air Linesille (terminaalit 2 ja 3) ja American Airlinesille (terminaali 8 ja 9). Air France (terminaali 1), Lufthansa (terminaali 1), British Airways (terminaali 7) lentävät useita lentoja päivittäin JFK:een. Myös Finnairin lennot lennetään JFK:lle. Saapuvan tai lähtevän lennon terminaali on hyvä tarkistaa aina etukäteen.

Kentältä löytyy paljon pankkiautomaatteja. Matkatavarakärryt ovat käytettävissä, joko 3 dollarin (terminaalit 2, 3, 7, 8, 9) maksusta tai ilmaiseksi (terminaalit 1 ja 4). Lentokentältä pääsee Manhattanille kätevimmin taksilla, vaikka joskus taksia voi joutua odottamaan, kun useita lentoja saapuu samaan aikaan. Taksi maksaa 45 dollaria kaikkialle Manhattanilla ja matka kestää yleensä 40–60 min. Hinta ei sisällä tietulleja eikä tippejä. Esim. Keski-Manhattanille mentäessä joutuu itse maksamaan Queens-Midtown tunnelin läpi ajamisesta $5. New York Airport Servicen busseilla matka taittuu 45–65 minuutissa. Bussit pysähtyvät Grand Central Terminalissa, Port Authority Terminalissa ja lisämaksusta suurimmilla hotelleilla. JFK on yhteydessä myös New Yorkin maanalaiseen ja tavalliseen lähijunaan. AirTrain pysähtyy jokaisessa terminaalissa. AirTrainilla pääsee Manhattanille noin 45 minuutissa vaihtamalla metroon (Esim. linja A). Matkan hinta on 7 dollaria (5 dollaria AirTrain ja 2 dollaria metrolippu). AirTrain lippuja on ostettavissa junaan mentäessä ja metrolippuja voi ostaa automaatista metroasemalla. Nopein tie Manhattanille on ottaa helikopteri. Se kulkee tunnin välein ja matka kestää alle 10 minuuttia. Tosin yhdensuuntainen matka maksaa 165 dollaria.

Newark Liberty
Kansainvälinen lentokenttä Newark Liberty sijaitsee kaupungin länsipuolella Newarkissa ja Elizabethissa, New Jerseyssä 23 km Manhattanilta lounaaseen. Lentokentällä on kolme terminaalia, A, B ja C. Terminaali C:tä käyttävät on Amerikan sisäiset lentoyhtiöt. Useimmat kansainväliset lentoyhtiöt käyttävät terminaalia B, ja USA:n sisäiset lentoyhtiöt terminaalia A. Poikkeuksia on, joten terminaali on hyvä tarkistaa etukäteen.

Taksit ovat käytettävissä terminaalien ulkopuolella; matka Manhattanille kestää 30-40 min. AirTrain-junat terminaaleista ja Bus Olympia Trails -bussit lähtevät 15 minuutin välein Manhattanille. Bussimatka kestää 30–60 minuuttia liikenteestä riippuen. Bussin pysäkit ovat Grand Central Terminal, Port Authority Terminal ja Penn Station. Myös metrolla pääsee Manhattanille menemällä New Jersey Transit -busseilla Newark Pennin asemalle (yksisuuntainen taksa 1,35 dollaria). Sieltä voit ostaa lipun World Trade Center -asemalle Manhattanille.

La Guardia
New Yorkin pienin lentoasema La Guardia sijaitsee Queensissa Manhattanista koilliseen. La Guardiaan lennetään etenkin kotimaan lentoja pienemmiltä paikkakunnilta mutta myös joitakin lentoja Kanadasta ja Karibiasta.

Junalla
Amtrakin junat saapuvat New York Penn Stationille joka sijaitsee Keski-Manhattanilla 32 ja 33 kadun sekä 8 ja 9 Avenuen välissä. Kaupunkiin on yhteydet käytännössä kaikkialta muualta maasta, parhaimmat yhteydet Bostonista, Washingtonista ja Chicagosta.

Bussilla
Bussit saapuvat Port Authority Bus terminaliin joka sijaitsee 40 kadulla 8 ja 9 Avenuen välissä ihan Times Squaren vieressä. Greyhoundilla on maanlaajuinen verkosto, pienemmät bussiyhtiöt kuten Peter Pan Bus  lähiseuduille.

Autolla
New Yorkiin on kyllä mahdollista tulla muualta Yhdysvalloista autolla, mutta varsinkin Manhattanilla on hankalaa liikkua autolla ja löytää parkkipaikkaa.

Liiku
Kadut kulkevat idästä länteen ja pohjoista etelään. Tämä tekee kaupungissa liikkumisen suhteellisen helpoksi ja suoraviivaiseksi. Kadut on numeroitu ja numerot nousevat pohjoiseen mentäessä. Washington Squaren pohjoispuolella 5. avenue jakaa Manhattanin itään ja länteen; numerointi alkaa 5. Avenuesta kummallakin puolella jommassakummassa suunnassa (lukuun ottamatta Central Park -keskeytykset). Osoitteet länteen on kirjoitettu esimerkiksi. 220 W. 34th Street, ja itään 220 E. 34 Street. Broadway jakaa numeroidut kadut itään ja länteen Washington Squaren eteläpuolella.

Jalkaisin
Lyhyempiä välimatkoja New Yorkissa on helppo liikkua jalkaisin. Keskimäärin voi kävellä suunnilleen yhden korttelin minuutissa pohjois-etelä linjalla. Itä-länsi linjalla yhden korttelin kävelemiseen menee yleensä vähän kauemmin. Kaikilla New Yorkin alueilla kaduilla on jalkakäytäviä. Pitkiä välimatkoja varten kävely on myös hyvä tapa nähdä kaupunkia, tosin silloin helposti väsyy.

Varomaton kadunylitys on erittäin tavallista newyorkilaisten joukossa, mutta voi olla erittäin vaarallista. On suotavaa odottaa valon vaihtumista vihreäksi, vaikka punaisia päin käveleminen on yleistä kaupungissa. Keskimäärin New Yorkin alueella kuolee 10-15 ihmistä päivässä auton alle. Riski tähän on 0,0000013%.

MetroCard
New York City Transitin hallinto myy MetroCard-korttia bussi- ja metrojärjestelmää varten. Kortin voi ostaa verkon kautta, asemilta (lipunmyyntiautomaateista tai symbolein merkityistä kojuista) tai monista ruokatavarakaupoista ja lehtikojuista (etsi MetroCard-merkkiä näyteikkunasta).

Millainen MetroCard sopii sinulle? Se riippuu siitä, kuinka kauan aiot olla kaupungissa, miten aiot käyttää järjestelmää, ja miten usein aiot käyttää järjestelmää. Perustaksa on 2,25 dollaria, joka maksetaan, kun astut bussiin tai kuljet asema-kääntöportin läpi. MetroCardilla säästät rahaa:


 * The Single Ride MetroCard (Yksittäinen Metrolippu) saatavana 2,50 dollarin hintaan kaupoissa ja MetroCardin myyntiautomaateissa asemilla. Et voi ostaa tätä korttia symbolein merkitystä kojusta.
 * Pay-per-ride MetroCards saatavissa 10- ja 20 dollaria vasten (tai enemmän) myyntiautomaateista ja merkkikojuista. Yli kymmenen dollarin arvon lisäämisestä saa 7% bonuksen, esim. ostat arvoa 20 dollarilla, kortille tulee 21,40 dollaria. On käytettävissä sekä bussissa että metrossa. Kätevä vaihtoehto jos New Yorkissa oleskelu kestää vain muutaman päivän ja suunnitelmissa on joukkoliikenteen käyttäminen ajoittain.
 * Seven day unlimited ride MetroCard (Seitsemän päivän rajoittamaton Metrokortti) Saatavissa 29 dollarilla symbolisista kojuista ja myyntiautomaateista. On voimassa seitsemännen käyttöpäivän keskiyöhön. Kätevä vaihtoehto viikon New Yorkissa oleskeluun.
 * Thirty day unlimited ride MetroCard (Kolmenkymmenen päivän rajoittamaton Metrokortti) saatavissa 104 dollarilla, on voimassa 30:n käyttöpäivän keskiyöhön. Luottokortilla maksettaessa MTA korvaa kortin, jos se katoaa.

(hinnat helmikuu 2011)

Metrolla
Metro on paras tapa liikkua varsinkin New York Cityn keskustassa, sillä liikenneruuhkat ovat hyvin yleisiä. Sitä pidetään melko turvallisena. Maalaisjärkeä on kuitenkin hyvä käyttää myöhään yöllä yksin matkustettaessa. Kannattaa käyttää voimakkaasti liikennöityjä asemia!

Metron perusasiat:
 * Jokainen metro tunnistetaan kirjaimitse tai numeroitse. Värit kannattaa jättää huomioimatta; luottaminen väreihin on varma tie eksyä.
 * Ilmaisia metrokarttoja on saatavilla melkein mistä tahansa.
 * Tärkeät linjat Manhattanilla:
 * The Lexington Avenue Line (4, 5, 6) hyödyllisiä Metropoliitalle, Guggenheimille ja muille idänpuolisille museoille ja myös Vapaudenpatsaalle sekä Chinatowniin mentäessä
 * The IRT Seventh Avenue Line (1, 2, 3) Hyödyllinen West Villageen, Chelseaan, Staten Islandiin, Vapaudenpatsaan-lauttaan ja Columbian yliopistoon meneville.
 * The IND Eighth Avenue Line (A, C, E) Hyödyllinen The Natural History Museumiin, Central Parkiin, Cloisters Museumiin ja JFK lentokentälle mentäessä.
 * Kertakortilla voit vaihtaa metrosta bussiin, tai bussista bussiin (ei samaan bussireittiin) kahden tunnin aikana ilmaiseksi. Yhdestä metrolinjasta toiseen voi siirtyä ilmaiseksi, mikäli ei käy kääntöporttien toisella puolella.
 * Metro Card: Metrokorttia tarvitaan metrojärjestelmän käyttämiseen. Useimmilla asemilla on joko metrokorttikone tai symbolein merkitty koju, mistä voi ostaa kortteja. Yksittäisetliput ovat 2 dollaria.
 * Kartat: Metrokartta löytyy täältä. On myös metrokartta, joka on päällystetty Google Mapsin päälle. Tämä versio näyttää täsmälleen, missä juna pysähtyy (sisään- ja uloskäynnit). Hyödyllinen kartta on myös käytettävissä täällä. Metropolitan Trasportation Authorityn (MTA) web-sivut sijaitsevat osoitteessa: http://www.mta.info

Bussilla
New Yorkista löytyy monia eri bussilinjoja. Bussilinjat tunnistetaan kirjaimilla, joita seuraavat numerot. Kirjaimet osoittavat kaupunginosaa (M=Manhattan, Bx=Bronx, B=Brooklyn, Q=Queens, S=Staten Island). Bussikartat löytyvät osoitteesta http://mta.info/mta/maps.htm.

Manhattanilla tiheän metroverkon rinnalla bussit ovat usein paras tapa matkustaa idästä länteen tai päinvastoin. Se on myös hyvä, sekä halpa tapa nähdä ja hahmottaa kaupunkia. Bussit ovat erityisen hyödöllisiä jos aikoo matkustaa Central Parkin läpi (esim. mennessä Metropolitan Museumista - Museum of Natural Historyyn). Bussit jotka kulkevat puiston läpi, ovat M66, M72, M79, M86, M96 ja M106.

Noustessanne bussiin MetroCardin kanssa sijoittakaa kortti korttipaikkaan. Kone nielaisee kortin, lukee sitä ja palauttaa sen. Kone myös hyväksyy kolikkoja, muttei paperirahaa. Se hyväksyy myös dollarin kolikot vaikka se pyytääkin käyttämään pennyjä. Harvoin käytettyjä puolendollarin kolikkoja ei käytetä, koska kolikkoreikä ei ole riittävän suuri.

Lautalla
Lautat tarjoavat mielenkiintoisen vaihtoehdon New Yorkissa kiertelemiseen. Kuuluisin lautta on Statenin Islandin lautta, joka kulkee Manhattanin eteläkärjestä Battery Parkista Statenin Islandiin. Lautta kuljettaa matkustajia 15 minuutin välein ja on ilmainen. Se antaa todella hyvän näkymän Vapauden Patsaasta ja New Yorkin satamasta, tämä on hyvin suosittu matka turisteille.

Muut lautat joita operoidaan New York Waterwayn toimesta, yhdistävät kaupungin New Jerseyhin Hudson-joen yli ja eivät ole ilmaisia. Tiedustelkaa hintoja ennen lähtemistä.

Taksilla
Keltaiset taksit ovat yksi New Yorkin tunnetuimmista asioista. Virallisissa takseisa on numero katolla, mittari laskutusta varten ja tarroja tuulilasissa eri lupia varten. Jos numero katolla palaa, taksi on käytettävissä. "Keltaisia takseja" on helppo löytää Manhattanilla ja lentoasemilla, mutta vaikeampaa muusta neljästä kaupunginosasta. Jotkut taksit hyväksyvät jo luottokortteja maksuvälineeksi, kaikki taksit hyväksyvät ne vuoden 2008 loppuun mennessä.

Autolla
Yhdysvallat on autojen luvattu maa, mutta New Yorkin keskusta on niitä harvoja paikkoja, joissa auto ei ole vain tarpeeton, vaan myös epäkäytännöllinen. Katujen pysäköintitilat ovat käytännöllisesti katsoen olemattomia. Lähellä täpötäysiä alueita ja matkailunähtävyyksiä pysäköinti-tilat ovat hyvin kalliita. Suuri osa kaupungin taksinajajista ajavat aggressiivisesti, ja liikenne voi olla häkellyttävää asiaan perehtymättömälle erityisesti Manhattanilla ja ruuhka-aikaan. Manhattanilla on erinomainen joukkoliikenne. New Yorkissa kävijät eivät tarvitse autoa, siitä on vain haittaa.

PATH
PATH on metrojärjestelmä, joka yhdistää Jersey Cityn Newarkin New York Cityn kanssa. Se menee Hudson-joen alapuolella ja nousee New Yorkiin World Trade Center-asemalle, sekä toiselle asemalle 33rd Streetillä.

Näe
Kuten muilla maailman suurkaupungeista, myös New Yorkilla on runsaasti nähtävyyksiä.

New Yorkissa myydään passeja, jotka antavat alennuksia ja etuoikeuksia erikohteisiin:
 * New York Pass, . Passeja on joko päivän, kolmen päivän tai viikon mittaisella voimassaoloajalla. Passilla pääset yli 40 paikkaan ilman erillistä pääsymaksua, saat alennuksia eri kaupoista ja pääset paikkoihin joihin ilman passia ei edes pääse. Passilla voit säästää jopa satoja dollareita mikäli olet innostunut käymään monissakin paikoissa. Paikkoja ovat esim. Empire State Building, Vapauden Patsas, New York Skyride, Madame Tussaud’s, Circle Line River Cruise, Guggenheim Museum, Museum of Modern Art (nykytaiteen museo), United Nationsin kierto, Madison Square Gardenin kierto, NBC Studion kierto, New York Aquarium (New York akvaario) ja paljon muuta!
 * Explorer Pass, . Voit valita 3,5 tai 7 nähtävyyttä, joissa vierailet. Kortinhaltijoilla on 30 päivää aikaa käyttää korttia ensimmäisestä käyttökerrasta lähtien. Valittavia nähtävyyksiä ovat mm. Rock Observation, Rockefeller Centerin kierto, Vapauden Patsas ja Ellis Island, Museum of Modern Art (nykytaiteen museo), Metropolitan Museum of Art (suurkaupungin taiteen museo), NBC Studion kierto, risteilyt ja muuta. Korttiin sisältyy myös mm. ostos- ja ravintola alennuksia.
 * CityPass, . Kortilla pääsee viiteen New Yorkin nähtävyyteen 9 päivän sisällä ensimmäisestä käytöstä. Nähtävyydet ovat American Museum of Natural History (Amerikan luonnonhistorian museo), Guggenheim Museum, Museum of Modern Art (nykytaiteen museo), Circle Line Sightseeing Cruises ja Empire State Building (New Yorkin korkein pilvenpiirtäjä). Passi maksaa 53$ aikuiselta ja 41$ nuorisolta (6–17 v.). Intrepid Sea Air Space Museum (Meri -ja ilmailu museo) on suljettu remontin takia toukokuuhun 2008 asti.

Maamerkit

 * Statue of Liberty (Vapaudenpatsas). Lautta lähtee 25 minuutin välein Battery Parkista ja pysähtyy Vapauden- ja Ellisin saaressa . Lauttamatka maksaa 10$. Vapaudenpatsas on Yhdysvaltain ja New Yorkin tunnetuimpia nähtävyyksiä. Patsas itse on 46 metriä korkea, mutta jalusta mukaan lukien sen korkeus nousee 93 metriin. Patsaan jalustassa pidetään nykyisin museota. Turvatarkastuksiin kannattaa varata aikaa. Ellis Islandissa oleva Immigration Museum (Maahanmuuton museo) on myös vierailun arvoinen ja ilmainen. Molemmat ovat avoinna 9:30 - 17:00, kesällä pidämpää.


 * Brooklyn Bridge (Brooklynin silta) . Tämän historiallisen sillan kävelee 30 minuutissa päästä päähän, sen pituus on noin 2 km, eikä sen ylittäminen maksa mitään. Arkkitehtuurin uusgoottilaista tyylisuuntaa edustava silta yhdistää toisiinsa Manhattanin ja Brooklynin hallintoalueet. Näkymä on hyvä mennessä Manhattanin suuntaan.


 * Central Park (Keskuspuisto) on suosittu paikka rentoutumista- ja konsertteja varten. Central Park on New Yorkin suurin puisto. Sieltä löytyy Metropolitan Museum of Art (suurkaupungin taiteen museo) ja Central Park Zoo (Central Parkin eläintarha).


 * Times Square on täynnä videoruutuja ja LED-mainoksia. Kyseessä ei ole varsinainen tori, vaan Broadwayn ja 42nd Streetin risteyksen ympärillä sijaitseva alue. Times Square rajoittuu itä-länsisuunnassa 6th ja 9th Avenuihin ja pohjois-eteläsuunnassa 39th ja 52nd streetin väliselle alueelle.
 * Lincoln Center sijaitsee Broadway 64th Streetillä . Se on maailman suurin kulttuurinen kompleksi; teatteria, sinfoniaa, balettia, oopperaa, elokuvia ja taide näyttelyjä.


 * Rockefeller Plaza sijaitsee 630 5th Avenuella. Talvella sieltä löytyy joulukuusi ja luistinrata.


 * Top of the Rock, Rockefeller Plaza. Rockefeller Center on New Yorkissa sijaitseva rakennuskokonaisuus, joka käsittää yhteensä 14 pilvenpiirtäjää. Top of the rock on Rockefeller Centerien ylätaso.
 * Empire State Building sijaitsee Fifth Avenue 34th Streetillä. New York Cityn hämmästyttävät näkymät näkevät hyvin New Yorkin korkeimman pilvenpiirtäjän huipulta. Sinne pääsee hissillä joka maksaa $20 (aikuinen) 86 kerrokselle ja $35 102 kerrokselle. Näkymä on kuitenkin yhtä komea 86 kerrokselta, toisaalta jos haluaa kertoa käyneensä "huipulla", on ostettava erillinen lippu, sillä hissiä pitää vaihtaa kahdesti matkalla. Varaudu jonottamaan useita tunteja etenkin päiväsaikaan. Vaikka jonoa ei rakennuksen ulkopuolella olisi lainkaan, matka toisen kerroksen lippuluukulle ja edelleen hisseille on vielä pitkä. Jos sinulla on vain yksi päivä aikaa New Yorkissa, sinun kannattaa ehkä säästää Empire State Buildingin seuraavaa käyntiä varten.


 * The United Nations, YK:n pääämaja sijaitsee New Yorkissa 1st Avenue 46th Streetillä. Jokainen jäsenvaltio voi osallistua New Yorkissa pidettäviin kokouksiin.


 * World Trande Centerin paikka (Ground Zero) World Trande Centerin 110 kerroksiset, 417 ja 415 metriä korkeat kaksoistornit sortuivat terrori-iskun aiheuttaman tulipalon seurauksena 11. syyskuuta 2001. Niiden paikka on tullut suosituksi turistien keskuudessa. Laatat dokumentoivat WTC:n historiaa. Nykyään paikalla on rakenteilla 541 metriä (1776 ft.) korkea Freedom Tower joka on määrä valmistua 2013.


 * New Yorkin pörssi (The New York Stock Exchange, NYSE) sijaitsee osoitteessa 18 Broad Street, Broad Streetin ja Wall Streetin kulmassa Manhattanilla. Se on osakkeiden yhteenlasketulla markkina-arvolla mitattuna maailman suurin arvopaperipörssi. Toiminta pörssisalilla on hämmästyttävää. Siellä on kireät turvatoimet ja äkilliset sulkemiset ovat mahdollisia. Turistit päästetän sisäosaan vähäksi ajaksi.


 * New York Public Library sijaitsee Fifth Avenuella 40th ja 42nd Streettien välissä. Suurin ei akateeminen kirjasto Yhdysvalloissa. Se sijaitsee kauniissa rakennuksessa. Päälukusali on suurenmoinen ja kirjasto sisältää lukuisia harvinaisia tekstejä, kuten Jeffersonin käsinkirjoitetun itsenäisyysjulistuksen kopio.

Museot ja taidenäyttelyt
Museot ovat New Yorkissa hienoimmasta päästä maailmassa, joten ne voivat olla hyvin kalliita. Merkittävien museoiden lisäksi kaupungita löytyy satoja pieniä taidenäyttelyitä. Monet taidenäyttelyt ja museot New Yorkissa ovat maanantaisin kiinni, joten tarkista aikataulut.

Taide ja kulttuuri

 * Brooklyn Museum of Art, Eastern Parkwayllä on suuri museo, joka sisältää mm. suuria kokoelmia egyptiläistä taidetta, 19. vuosisadan amerikkalaista taidetta ja taidetta Afrikasta ja Oseaniasta. Aivan museon vieressä on Brooklyn Botanic Gardens.


 * Museum of Modern Art (Nykytaiteen museo), 11 West 53 St (Viidennen ja Kuudennen Avenuen välissä), (212) 708-9400, . La–ma, ke–to 10:30–17:30, pe 10:30–20:00, suljettu tiistaisin, kiitospäivänä ja 25. joulukuuta. Museo avattiin marraskuussa uudelleen laajennuksen ja remontin jälkeen. 20$ aikuiset, 12$ opiskelijat. MoMAan on ilmainen pääsy perjantaisin 16:00-20:00. Sisäänpääsyä tosin jonotetaan ja jonot voivat olla pitkät, joten paikalle kannattaa saapua ajoissa. Jo tuntia ennen jono on pitkä. Jos on kiire ja haluat nähdä vain parhaat, mene suoraan viidenteen kerrokseen, sieltä löydät mm. Van Goghin Tähtikirkkaan yön ja Picasson Avignonin naiset.


 * Metropolitan Museum of Art (Suurkaupungin taiteen museo), on perustettu vuonna 1870. Museo sijaitsee New York Cityn Central Park Fifth Avenuella. Museo on yksi maailman hienoimmista. Sieltä löytyy mm. maailman kattavin kokoelma amerikkalaisia maalauksia ja kuvaveistoksia. Ainutlaatuinen kokemus amerikkalaisesta historiasta ja elämästä. Museon noin 2500 Eurooppalaista maalausta muodostaa yhden maailman suurimmista kokoelmista. Kaikki museon 36000 objektia muodostavat suurimman kokoelman egyptiläistä taidetta Kairon ulkopuolella ja islamilainen taidekokoelma on eräs maailman hienoimista. Muut merkittävät kokoelmat joita löytyy museosta, ovat aseita, aasialaista taidetta, pukuja, Eurooppalaisia kuvaveistoksia, soittimia, piirustuksia, tekstejä, antiikkia, valokuvia ja nykytaidetta.


 * Guggenheim Museum on jatkuvasti kasvava taidenäyttely. Frank Lloyd Wrightin 1959 suunnittelema rakennus on joidenkin mukaan mielenkiintoisempi kuin kokoelma.


 * Madame Tussauds Kuuluisan Lontoon vahakabinetin New York Cityn versio.


 * PS1 Contemporary Art Center (PS1:n taidekeskus) 22–25 Jackson Avenue (Queens). (718) 784-2084. Avoinna to-ma 12:00–18:00.


 * Whitney Museum of American Art Amerikkalainen taide, pysyvät kokoelmat ja pyörivät näyttelyt. Whitney kuuluu Fisher-Landau Centeriin Queensissa.

Tiede ja teknologia

 * American Museum of Natural History (Amerikan Luonnonhistoriallinen Museo) Manhattanin Upper West Sidessä.


 * Intrepid Sea, Air & Space Museum (meri- ja ilmailu museo & avaruus museo), Pier 86, 12th Ave & 46th St, (212) 245-0072, . Toisen maailmansodan ja Vietnamin sodan lentotukialus USS Intrepid on nykyään avoinna matkailijoille. Sen yhteydessä on myös maalla sijaitseva museo. Museon ulkopuolella on "pysäköitynä" Concorde-lentokone.


 * Museum at the Fashion Institute of Technology, 7th Avenue 27th Streetillä, (212) 217-5970, . Avoinna to–pe 12:00-20:00; la 10:00–17:00. Ilmainen.

Puistot
Vaikka useille ihmisillä kuva Manhattanista on loputtomasti pilvenpiirtäjiä ja jalkakäytäviä, kaupunki pystyy myös tarjoamaan lukuisia puistoja. Puistojen koko vaihtelee pienistä neliöistä 3,43km² kokoiseen Central Parkiin. Saadaksesi enemmän tietoa New York Cityn puistoista käväise New York Cityn puistojen web-sivuilla.

Matkat

 * Kaksikerros busseilla -kiertomatkat. Liikenneruuhkasta johtuen bussit liikkuvat hitaasti. Bussejen yläkerroksessa ei ole kattoa. Tämä on hyvä tapa nähdä New Yorkia. Voit jäädä matkan varrelle ja jatkaa matkaa seuraavalla. Busseja kulkee 10 minuutin välein.


 *  Halpa ja hyvä tapa saada tietoa rakennuksista ja kaupungista historiallisesta näkökulmasta. 


 * 


 * 


 *  


 *  


 * Kuljetus Manhattanilta, kattava 3½ tunnin Brooklyn kierto bussein, sekä kävellen. Tutustutaan Brooklyn ainutlaatuiseen historiaan, ruokaan ja kulttuuriin.


 * Tutki historiallisen West Villagen puiden reunustamia katuja. Etsi klassista "mom and pop" ruokapaikkaa, Italialaiset ruokapaikat ja lähiravintolat.

</do>
 * Matka yhteen maailman pahamaineisimmista ja historiallisimmista lähiöistä kokeneen ja tietävän oppaan johdolla. Intiaanit, Hollantilaiset uudisasukkaat, Stuyvesantin maatila, maahanmuutto, arkkitehtuuri, katujengit, klubit, Yiddish Teatteri, teollistuminen, työväenliikkeet, kulttuuriset protestit, mellakat, jazz, kansanmusiikkia, punkrockia, urbaanista taidetta, ja paljon muuta.


 * Tarjoaa eripituisia risteilyjä Manhattanin ympäri josta näkee kätevästi monet kaupungin nähtävyyksistä parissa tunnissa. Etenkin viikonloppuisin ahkerassa käytössä joten kannattaa katsoa aikataulut etukäteen ja käydä lippuluukulla hyvissä ajoin tai ostaa liput netistä.</do>


 *  </do>

Viihde
New York on maailman viihdekeskus. Muistakaa tarkistaa Time Out New York (saatavilla lehtikioskeissa ympäri koko kaupungin) viimeisimpiä tietoja varten.

Elokuvat

New York on yksi maailman suurimmista elokuvakaupungeista. Monien elokuvien maailman ensi-ilta pidetään New Yorkissa. New Yorkissa elokuvat ovat melko suosittuja, jopa huonoimmat elokuvat huonolla esitysajalla on voitu loppuunmyydä. Paras tapa on varata liput ennakkoon, mikäli mahdollista.

New Yorkin 15 kaupallisen elokuvateatterin lisäksi kaupungista löytyy myös paljon muuta elokuviin liittyvää:


 * Film Forum 209 West Houston Street.


 * American Museum of the Moving Image (Liikkuvan kuvan Amerikkalainen museo) 35th Ave and 36th Street, Queens. Museosta löytyy mm. videopelejä, kameroita ja televisioita.


 * Angelika Film Center 18 West Houston Street at Broadway, (212) 995-2000, . Angelikasta löytyy ulkomaisia filmejä, joista useita ollaan näytetty New Yorkissa valkokankaalla.


 * Anthology Film Archives 32 Second Avenue (East 2nd Street)


 * Film Society at Lincoln Center Walter Reade Theater Lincoln Centerissä, 155 West 65th Street (Broadway).


 * MoMA 11 West 53rd Street


 * New York Film Festival Lincoln Center. Lokakuussa, New York Film Festival on yksi maailman suosituimmista elokuva-festifeeleista. Suositellaan, että ostat lippusi ainakin kuukautta edeltäkäsin.


 * Tribeca Film Festival Vain muutaman vuoden ikäinen Tribeca Film Festival on ottanut merkittävän paikan New Yorkin filmikalenterissa.

Urheilutapahtumat
New Yorkin alue on useiden tunnettujen urheiluseurojen kotikaupunki.
 * New York Yankees, baseball, MLB . Sen kotistadion, Yankee Stadium sijaitsee New Yorkin Bronxissa.
 * New York Mets, baseball, MLB . Mets pelaa kotipelinsä Shea Stadiumilla, 2009 se muuttaa uudelle Citi Fieldille.


 * New York Jets, amerikkalainen jalkapallo, NFL . Joukkueen kotipaikka on East Rutherford, New Jersey. Se pelaa koti-ottelunsa Giants Stadiumilla, vuonna 2010 valmistuu uusi Meadowlands Stadium.
 * New York Giants, amerikkalainen jalkapallo, NFL . Joukkue pitää päämajaansa, harjoittelee ja pelaa kotipelejään Meadowlands Sports Complexin Giants Stadiumilla, East Rutherfordissa, New Jerseyn osavaltiossa.


 * New York Knicks, koripallo, NBA Knicks pelaa koti-ottelunsa NHL- joukkue Rangersin tavoin keskellä Manhattania Madison Square Gardenissa.


 * New York Rangers, jääkiekko, NHL . New York Rangers pelaa koti-ottelunsa keskellä Manhattania Madison Square Gardenissa. Rangersin matseihin pitää ostaa liput heti kun ne tulevat myyntiin, siis reilusti ennen kauden alkua.
 * New York Islanders, jääkiekko, NHL . Kotiottelunsa Islanders on pelannut koko historiansa ajan vuonna 1972 valmistuneessa Nassau Veterans Memorial Coliseumissa. Sen kotipaikka on Uniondale, Long Islandin saarella. Runkosarjan otteluun saa aina lippuja myös luukulta, vaikkakin ne kannattaa ostaa ennakkoon, niin säästää jonotuksen.
 * New Jersey Devils, jääkiekko, NHL . Joukkue pelaa kotiottelunsa uudessa Prudential Centerissä, jonne mahtuu noin 17 615 katsojaa. Myös heidän runkosarja otteluihinsa on lippuja saatavilla myös luukulta.


 * Red Bull New York, jalkapallo, MLS . Seura pelaa kotiottelunsa Giants Stadiumilla East Rutherfordissa New Jerseyssä. Seuralla on suunnitelmissa siirtyä vuonna 2008 uudelle, erityisesti jalkapalloa varten rakennettavalle stadionille, Red Bull Parkille, joka tulee sijaitsemaan Harrisonissa New Jerseyssä.

Syö
Kaupungista löytyy kirjaimellisesti kymmeniä tuhansia ravintoloita laidasta laitaan. Edullisista pizza- ja hampurilaispaikoista ylellisiin gourmet-ravintoloihin. New Yorkista voit löytää melkein jokaisen ruoan, mitä maailmalla valmistetaan. Vilkkaimmilla kaduilla myydään hodareita kojuista pikkunälkään. Hedelmäkojut ilmestyvät keväällä katukuvaan edullisten mansikoiden, banaanien, omenoiden yms. kera.

Älä lähde maistamatta näitä

 * The New York Bagel missään muualla maailmalla ei ole näitä. Rinkeleitä löytyy kaikkialta kaupungista, voit kuitenkin joutua matkustamaan pois pääturistipaikoista parhaimpia varten. Loistavia rinkeleitä löytyy mm. Broadway 107th streetiltä ja H&H Bagels Broadway 80th streetiltä.


 * The New York Hot Dog löytyy ympäri kaupungin kojuista ja Hot Dog -kärryistä. Ne maksavat noin $2 (Hot Dog + juoma $3.25)


 * The New York Pizza New York -pizzassa on ohut pohja (joskus sitkeä tai rapea). Päällä siinä on juustoa, voitte myös valita lisätäytteitä.


 * The New York Cheesecake (New York-juustokakku)

Ravintoloiden perusasiat

 * Paljon minun pitäisi antaa tippiä? Ainakin 15 prosentin tippiä odotetaan jokaisessa ravintolassa kaupungissa. Useimmat new yorkilaiset maksavat miltei 20 prosenttia, ja usein paljon enemmän. Monet ravintolat turistialueella sisällyttävät palvelumaksun (15 tai 18 prosenttia) laskuun, joten tarkista se huolellisesti. Jos hintaan sisältyy jo palvelumaksu, sinun ei tarvitse jättää tippiä.


 * Kuinka pukeutua? Kuten saatatte olettaa, voitte mennä melkein jokaiseen ravintolaan shortseissa ja t-paidassa. Muutamat, hyvin harvat ja kalliit ravintolat vaativat takkia, mutta näillä on muutama takki lainattavana, jos tulette paikalle ilman sitä.

Juo
Ainoa asia, joka muuttuu nopeammin kuin metrokartta, tai ravintolat ovat baarit New Yorkissa. Samalla kun jotkin juomapaikat ovat olleet olemassa kymmeniä tai satoja vuosia, jotkin voivat olla avattu tai lopetettu viime viikolla. Täältä löytyy baarien ajanmukainen kartta, mutta paras tapa löytää kunnollinen baari on kysyä syntyperäisen asukkaan neuvoja, jolla on luotettava maku.

Muutama huomioitava vanha suosikki:


 * <drink name = "McSorleys Old Ale House" address = "15 East 7th Street" directions = "2nd ja 3rd Avenuen välissä; Metro: 6 - Astor Place, N tai R - Eighth Street" phone = "+1-(212)-474-9148" email= "" fax = "" url = "http://www.mcsorleysnewyork.com/home.html" hours = "Maanantaista – Lauantaihin: 11:00 – 01:00, Sunnuntaina: 13:00 – 01:00" price="">Manhattanin neljänneksi vanhin baari, McSorleys on kuuluisa pahantuulisesta palvelusta ja vain kahdesta olut vaihtoehdosta (McSorleys ja McSorleys Dark).
 * <drink name = "Revival" address = "129 East 15th Street" directions = "Irving Placen ja 3rd Avenue välissä, Union Squaren itäpuolella. " phone = "+1-(212)-253-8061" email= "info@revivalbar-nyc.com" fax = "" url = "http://www.revivalbar-nyc.com/" hours = "" price=""> Ulkoilmaterassilla voit polttaa. Suosittu elokuvaopiskelijoiden keskuudessa NY elokuva-akatemian lähellä. Tapaatte aina mielenkiintoisia henkilöitä täällä.
 * <drink name="KGB" alt="" address="85 East 4th Street" directions="2nd Avenuen ja 3rd Avenuen välissä" phone="+1-(212)-769-6816" url="http://www.kgbbar.com/" hours="10000" price="1$" lat="" long="" email="" fax="">
 * <drink name="White Horse Tavern" alt="" address="567 Hudson Street" directions="" phone="+1-(212)-989-3956" url="" hours="" price="" lat="" long="" email="" fax=""> Tarjoillut olutta ja pubiruokaa vuodesta 1880 lähtien.
 * <drink name = "The Fat Black Pussycat" address = "130 West 3rd Street" directions = "" phone = "+1-(212)-533-4790" email= "owner@thefatblackpussycat.com" fax = "" url = "http://thefatblackpussycat.com" hours = "" price="">
 * <drink name = "Bar None" address = "98 Third Avenue" directions = "E. 12th ja 13th Streetin välissä; Metro: 6 - Astor Place, N tai R - Eighth Street" phone = "+1-(212)-777-6663" email= "" fax = "" url = "http://www.barnonenyc.com" hours = "Maanataista – Sunnuntaihin: 11:30 – 04:00" price="">

Nuku
New Yorkin hotellit ovat maailman kalleimpien joukossa. Vaikka hotellin aula näyttäisikin hyvälle, huoneet voivat olla jotain ihan muuta. Jos sinun ei tarvitse välttämättä yöpyä keskikaupungilla ja olet isommalla porukalla liikkeellä, hotelli kannattaa ilman muuta ottaa Jerseyn puolelta. Hinnat ovat selkästi halvempia kuin esim. Manhattanilla, jossa isommalla porukalla asuminen maksaa yöltä saman verran kuin Jerseyn puolella maksatte viikosta. Oikeastaan kaikkien hotellien läheltä kulkevat bussit vartin välein jotka vievät matkalaisen aivan Manhattanin keskelle. Hintaa edestakaiselle bussimatkalle kertyy n. 5 taalaa. Manhattanille pääsee myös Hudson-joen yli lautalla noin 15 minuutissa.

Edulliset

 * Pink Hostels Harlemissa on hyvä vaihtoehto New Yorkiin matkustavalle naiselle. Kyseessä on female-only hostelli, joka tarjoaa kahdeksan hengen kesken jaettavia huoneita. Hostelli sijaitsee juuri Central Parkin pohjoispuolella Central Park North -metroaseman vieressä 111th Streetillä. Ihan turvallista seutua, tosin yöllä ei kannattane ainakaan yksin kulkea ulkona. Nopea yhteys eteläisemmälle Manhattanille metrolinjalla 3. Mukava nelikerroksinen talo, alakerrassa oleskelutila/keittiö ja jokaisessa kerroksessa suihku & wc. Asiakkaina paljon yksinmatkustavia tyttöjä, joten reissuseuraa ainakin löytyy helposti. Hinta alk. 20 €/yö.

Keskihintaiset

 * <sleep name="Pennsylvania" alt="" address="401 7th Avenue" directions="33rd Street" phone="" url="http://www.hotelpenn.com/" checkin="" checkout="" price="132€" lat="" long="" email="" fax="" hours="">Sijaitsee midtownilla, lähellä Penn Stationia ja Madison Square Gardenia. Se on 3 korttelin päässä Empire Staten Buildingista, Fashion Districtista, Macyn tavaratalosta ja teatterialueesta. Hotellissa on kaksi ravintolaa. 80% huoneista ovat keskikokoisia ja 20% isompia. Joitakin huoneita on remontoitu, ja muut olisivat remontin tarpeessa. Tämä maamerkkihotelli rakennettiin vuonna 1919 ja on yksi New Yorkin suurimmista - 21 kerrosta.


 * <sleep name="Days Broadway" address="215 West 94th St" phone="" email="" fax="" hours="" price="126€" url="http://www.dayshotelnyc.com/">Tämän entisen Hamshire Broadwayn hotellin lähellä sijaitsee ravintoloita, kaupoja ja kahviloita. Central Parkiin vain minuutin kävelymatka! Huoneiden koko vaihtelee keskikokoisista isoihin, kylpyhuoneet ovat pieniä, mutta hyvässä kunnossa. Hotellissa ei ole ravintolaa, mutta aivan sen vieressä on ravintola, josta saa aamiaista, lounasta ja päivällistä. Aula on suuri, ja sieltä löytyy vastaanotto. Hotelli on rakennettu 1915, siinä on 10 kerrosta.

Hintavat

 * <sleep name="Hampton Inn Manhattan 35th Street/Empire State Building" alt="" address="59 West 35th St" directions="" phone="+1-212-564-3688" url="http://hamptoninn.hilton.com/en/hp/hotels/index.jhtml;jsessionid=SG4BEAHJ1YEHGCSGBIYMVCQ?ctyhocn=NYCEMHX" checkin="" checkout="" price="alk. $206" lat="" long="" email="" fax="+1-212-564-3799" hours="">Keski-Manhattanilla sijaitseva hyväkuntoinen bisnes-hotelli parin minuutin kävelymatkalla Empire State Buildingista ja Macyn tavaratalosta, alle vartissa kävelee Times Squareen. Lähimpään metroasemaan (34th St-Herald Square) ei ole kuin 100 metriä.

Pysy turvassa
New Yorkia luullaan yleisesti rauhattomaksi kaupungiksi, mutta se on kuitenkin rauhallinen suureksi kaupungiksi.

Yleisin turistia kohtaan osoittautunut rikos on näpistely. Kannattaa siis pitää huoli omaisuudestaan! Varo jättämästä laukkuasi minnekään, pidä sitä vierelläsi, erityisesti metrossa mutta myös ravintoloissa. Älä pidä rahojasi näkyvillä. Passit ja muu arvokas kannattaa jättää hotelliin.

On erittäin harvinaista joutua väkivallan uhriksi, mutta ryöstäminen voi olla mahdollista. Kannattaa pysytellä suurväkisillä kaduilla. Central Parkin ja Riverside Parkin alueella voi öisin olla vaarallista, joten jos et tee juuri mitään, kannattaa pysyä poissa. Jos sinun täytyy mennä, esim. jonkinlaiseen tapahtumaan, kannattaa pysytellä ihmisjoukossa kun lähdet.

New Yorkissa voi olla outoa väkeä: yksinäisiä ihmisiä jotka haluavat vain jutella. Jos joku tulee puhumaan, tee niin kuin suurin osa ihmisistä New Yorkissa tekevät: lähde vain kävelemään ja älä anna tämän häiritä.

Metro on kaikesta huolimatta varsin turvallinen nykyään. Jos jokin häiritsee sinua tai epäilet jotain, kannattaa vain lähteä kävelemään poispäin tai hypätä metrojunaan.

Jos joudut pulaan, pyydä apua lähimmältä poliisilta. Poliiseja on partioimassa useita ja erityisesti turistikohteissa. Poliisit ovat ystävällisiä ja neuvovat sinua mielellään.

Pysy terveenä
Yleinen hätänumero on 911

Löydä lääkäri tai hammaslääkäri

 * ZocDoc.com Ilmainen palvelu josta voi varata helposti lääkärin tai hammaslääkärin New Yorkista.

Tupakointi
Tupakointi julkisilla paikoilla on erittäin rajoitettua. Kielletty se on baareissa, ravintoloissa, metroasemilla ja metrojunissa sekä ulko että sisästadioneilla ja monissa muissa julkisissa paikoissa.

Ota yhteyttä
<listing name="Suomen pääkonsulaatti, New York" alt="" directions="" address="866 United Nations Plaza, Suite 250" phone="+1-212-750 4400, 0700123123 (päivystysnumero)" email="consulate.nyc@formin.fi" fax="" url="http://formin.finland.fi/public/default.aspx?nodeid=15984&contentlan=1&culture=fi-FI" hours="8:45-13:00 ja 14:00-16:45" price="">

Jatka matkaa

 * Long Island Long Beachin hiekkaranta on oiva paikka kesäisin. Monet New Yorkilaiset käyvät siellä kesäviikonloppuisin, jos on lämmin. Kuinka mennä: Lähde Penn Stationilta Long Island Rail Roadia pitkin Long Beach:iin. Lippu maksaa 6.75$ yhteen suuntaan. Long Beachilta täytyy jatkaa matkaa etelään itse rannalle.


 * New Jersey


 * Pohjois-Amerikan kiertomatkaa voi jatkaa esim. Bostoniin, Philadelphiaan, Washington D.C.:hen tai Torontoon jotka sijaitsevat reilun tunnin lentomatkan tai alle päivän maantie/rautatiematkan päässä.

Nova York New York City New York City Nueva York New York (ville) न्यू यॉर्क New York ニューヨーク市 New York City Nowy Jork Nova York New York (oraş) Нью-Йорк New York wts:Category:New York

New York City